พี่สาวอายุ 59 ปีเป็นโรคถุงผนังลำไส้อักเสป บางทีมีอาการปวดท้องมากจนตัวงอ อ่อนแรง ไปหา บอกว่ารักษาไม่หาย มีวิธีช่วยบรรเทาหรือเปล่าคะ แกก็ระวังเรื่องการกินค่ะออกกำลังกาย แต่ถ้าวันไหนไม่ได้ขับถ่าย ก็จะเกิดอาการ จนบางครั้งนอนซมเลยค่ะ
สวัสดีค่ะ โรคถุงผนังลำไส้อักเสบเป็นการอักเสบของกระเปาะบริเวณเยื่อบุลำไส้ใหญ่ที่ส่งผลให้เกิดอาการปวดท้องอย่างเฉียบพลันรุนแรง โดยการเป็นโรคนี้ ยังไม่สามารถรักษาให้หายขาด ทำได้เพียงควบคุมอาการด้วยการปรับเปลี่ยนพฤติกรรมการรับประทานอาหารและออกกำลังกายการควบคุมอาการในโรคนี้นั้น หลักการสำคัญคือการบรรเทาอากาารปวด อาจใช้ยาแก้ปวดตามที่แพทย์จ่ายและใช้ตามฉลากยาอย่างเคร่งครัด หาวิธีผ่อนคลาย เช่น ฝึกหายใจช้า ๆ ลึก ๆ หรือทำสมาธิ กรณีมีการติดเชื้อร่วมด้วยแพทย์อาจให้ยาฆ่าเชื้อมารับประทานร่วมเป็นระยะ เน้นการรับประทานอาหารที่มีกากใยสูง ดื่มน้ำมากๆ รับประทานอาหารให้ตรงเวลา ไม่เบ่งเวลาขับถ่าย ขับถ่ายให้เป็นเวลา และที่สำคัญห้ามสวนอุจจาระออกเองเด็ดขาด เพราะอาจทำให้มีอาการรุนแรงมากยิ่งขึ้นได้ควรกลับไปพบแพทย์ตามนัด และหากมีอาการปวดท้องมากจนทนไม่ได้ รบกวนการใ้ชชีวิตประจำวัน หรือถ่ายอุจจาระเป็นเลือดปนจำนวนมาก ให้รีบไปพบแพทย์ค่ะอ่านเพิ่มเติม